Rozhodnutie Európskeho parlamentu o zmene a doplnení článku 81 Rokovacieho poriadku Európskeho parlamentu "Vykonávacie ustanovenia" (2006/2211 (REG))



Úradný vestník 317 E , 23/12/2006 S. 0747 - 0748



20061223 P6_TA(2006)0588 Zmena a doplnenie článku 81 rokovacieho poriadku Európskeho parlamentu Rozhodnutie Európskeho parlamentu o zmene a doplnení článku 81 Rokovacieho poriadku Európskeho parlamentu "Vykonávacie ustanovenia" (2006/2211 (REG)) Európsky parlament, - so zreteľom na svoju pozíciu zo 6. júla 2006 o návrhu rozhodnutia Rady, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu a najmä na jeho odsek 2 [1]; - so zreteľom na rozhodnutie Rady 2006/512/ES zo 17. júla 2006, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu [2], - so zreteľom na list svojho predsedu z 20. júla 2006, - so zreteľom na články 201 a 202 rokovacieho poriadku, - so zreteľom na správu Výboru pre ústavné veci (A6-0415/2006), keďže A. výsledkom rokovaní medzi Európskym parlamentom, Radou a Komisiou je medzinštitucionálna dohoda vo forme spoločného vyhlásenia vítajúceho návrh nového postupu, ktorý bude začlenený do rozhodnutia 1999/468/ES, B. nový postup s názvom "regulačný postup s kontrolou" dáva Európskemu parlamentu a Rade rovnaké právomoci preskúmať "kvázilegislatívne" opatrenia na vykonanie nástroja prijatého v rámci spolurozhodovacieho postupu a zamietnuť takéto opatrenia, C. rozhodnutie 2006/512/ES je sprevádzané týmto spoločným vyhlásením, vyhlásením Komisie zaznamenaným v zápisnici Rady a vyhláseniami Komisie o vykonávaní a uplatňovaní nového postupu, D. je vhodné upraviť článok 81 rokovacieho poriadku tak, aby mohol Európsky parlament čo najlepšie využiť práva podľa nového postupu, 1. rozhodol zmeniť a doplniť svoj rokovací poriadok, ako sa uvádza nižšie; 2. rozhodol, že pozmeňujúci a doplňujúci návrh nadobudne účinnosť 1. januára 2007; 3. poveruje svojho predsedu, aby po dohode s ostatnými inštitúciami na administratívnej úrovni zabezpečil, že návrhy opatrení nebudú Európskemu parlamentu doručované tesne pred prerušením jeho rokovania; 4. poveruje svojho predsedu, aby pre informáciu toto rozhodnutie postúpil Rade a Komisii. Pozmeňujúce a doplňujúce návrhy 1 a 2 Článok 81 Článok 81 Vykonávacie ustanovenia 1. Ak Komisia predloží Parlamentu návrh vykonávaciehopredpisu, predseda pridelí dokument výboru, ktorý je gestorom pre akt, od ktorého je vykonávacípredpisodvodený. 2. Na návrh gestorského výboru môže Parlament do jedného mesiaca, alebo pri predpisoch o finančných službách do troch mesiacov od dátumu doručenia návrhu vykonávacieho predpisu prijať uznesenie, v ktorom namieta proti návrhu, najmä ak ide o návrh nad rámec vykonávacieho splnomocnenia v základnom právnom nástroji. Ak sa pred uplynutím lehoty nekoná žiadna schôdza, alebo v prípadoch, keď sa vyžaduje rýchly postup,deleguje sa právo reagovať na gestorský výbor. Odpoveď má formu listu od predsedu výboru príslušnému členovi Komisie a je daný na vedomie všetkým poslancom Parlamentu. Ak Parlament proti predpisu namieta, predseda Parlamentu požiada Komisiu o jeho stiahnutie alebo zmenu alebo doplnenie, prípadne o predloženie návrhu v rámci príslušného legislatívneho postupu. Článok 81 Vykonávacie opatrenia 1. Ak Komisia predloží Parlamentu návrh vykonávacíchopatrení, predseda pridelí návrh opatrení výboru, ktorý je gestorským pre akt, od ktorého sú vykonávacieopatreniaodvodené. Ak sa pre základný akt uskutočnila rozšírená spolupráca výborov, gestorský výbor vyzve druhý výbor, aby ústne alebo formou listu oznámil svoje stanoviská. 2. Predseda gestorského výboru stanoví lehotu, počas ktorej môžu poslanci navrhnúť, aby výbor proti návrhu opatrení vzniesol námietky. Ak to výbor považuje za vhodné, môže rozhodnúť o menovaní spravodajcu spomedzi svojich členov alebo stálych náhradníkov. Ak výbor vznesie námietky voči návrhu opatrení, predloží návrh uznesenia proti prijatiu návrhu opatrení, v ktorom môže uviesť aj zmeny, ktoré by mali byť do návrhu opatrení zapracované. Ak Parlament v príslušnej lehote odo dňa keď návrh opatrení dostal, prijme takéto uznesenie, predseda Parlamentu požiada Komisiu o späťvzatie alebo zmenu a doplnenie návrhu opatrení, prípadne o predloženie návrhu v rámci príslušného legislatívneho postupu. 3. Ak sa pred uplynutím lehoty nekoná schôdza, hľadí sa na právo reagovať ako na delegované na gestorský výbor. Odpoveď má formu listu predsedu výboru príslušnému členovi Komisie a je daná na vedomie všetkým poslancom Parlamentu. 4. Ak vykonávacie opatrenia predpokladané Komisiou patria do regulačného postupu s kontrolou, odsek 3 sa neuplatňuje a odseky 1 a 2 sa dopĺňajú takto: a) lehota určená na kontrolu začína plynúť predložením návrhu opatrení Parlamentu vo všetkých úradných jazykoch; b) Parlament môže odmietnuť prijatie návrhu opatrení s odôvodnením, že návrh opatrení ide nad rámec vykonávacieho splnomocnenia v základnom akte, nie je zlučiteľný s cieľom alebo obsahom základného aktu alebo nerešpektuje zásadu subsidiarity alebo proporcionality; c) Parlament môže prijatie návrhu opatrení odmietnuť rozhodnutím väčšiny všetkých poslancov. d) ak sa návrh opatrení zakladá na článku 5a ods. 5 alebo 6 rozhodnutia 1999/468/ES, v ktorom sa uvádzajú skrátené lehoty na predloženie výhrad zo strany Parlamentu, návrh uznesenia, v ktorom Parlament namieta voči prijatiu návrhu opatrení, môže predložiť predseda gestorského výboru, a to v prípade, že sa výbor nemohol zísť v stanovenom čase. [1] P6_TA(2006)0310. [2] Ú. v. EÚ L 200, 22.7.2006, s. 11. --------------------------------------------------